Na temelju Uputa Grada Vodnjan-Dignano za izradu financijskog plana 2022-2024. za njegove proračunske korisnike, uputa Ministarstva financija o izradi financijskog plana za 2022. godinu sa projekcijama plana za 2023. i 2024. godinu, Pravilnika o proračunskom računovodstvu i računskom planu („Narodne novine“ broj 124/14., 115/15.,87/16., 3/18,126/19 i 108/20) i članka 32. Statuta Dječjih vrtića Petar Pan Vodnjan – Scuole dell' infanzia Petar Pan Dignano, Upravno vijeće Vrtića na sjednici održanoj dana 13.10.2021. godine donosi

**ODLUKU**

**o sukcesivnom pokriću manjka iz prethodnih razdoblja**

**Članak 1.**

Ovom Odlukom utvrđuje se procjena rezultata poslovanja za proračunsku 2021. godinu te način pokrića planiranog manjka prihoda i primitaka u iznosu od 80.000,00 kuna koji se prenosi i planira u financijskom planu za 2022. godinu i projekcijama za 2023. i 2024. godinu.

**Članak 2.**

Procjena planiranog proračunskog manjka iz članka 1. ove Odluke temelji se na godišnjim financijskim izvještajima D.V.- S.I. Petar Pan Vodnjan-Dignano za 2020. godinu, financijskim izvještajima za razdoblje od 01.01.2021. do 30.09.2021. godine te projekcijom ostvarenja do kraja godine u kojima je utvrđeno kako slijedi:

|  |  |  |  |
| --- | --- | --- | --- |
| **Broj računa** | **Naziv računa** | **Stanje 31.12.2020.** | **Stanje 30.09.2021.** |
| 92211 | Višak prihoda poslovanja | 40.871 | 97.445 |
| 922130 | Višak primitaka od financijske imovine | 8.963.683 | 0 |
| 92222 | Manjak prihoda od nefinancijske imovine | 8.618.613 | 15.357 |
|  | Ukupan višak prihoda | 385.941 | 82.088 |
|  | Manjak prihoda i primitaka -preneseni | 502.558 | 116.617 |
|  | Manjak prihoda i primitaka za pokriće u sljedećem razdoblju | 116.617 | 34.529 |

Na dan 31.12.2020. godine manjak prihoda i primitaka za pokriće u sljedećem razdoblju iznosi 116.617 kuna a nakon donošenja Odluke o rasporedu rezultata za 2020. godinu sastoji se od viška prihoda poslovanja iz izvora vlastiti prihodi u iznosu 34.177 kn, manjka prihoda poslovanja iz izvora opći prihodi i primici u iznosu 30.794 kn i manjka prihoda od nefinancijske imovine iz izvora vlastiti prihodi u iznosu 120.000 kn.

Na dan 30.09.2021. godine manjak prihoda i primitaka za pokriće u sljedećem razdoblju od 34.529 kuna sastoji se od prenesenog manjka prihoda i primitaka iz 2020. godine u iznosu od 116.617 kuna i viška prihoda i primitaka ostvarenih u prvih devet mjeseci u 2021. godini u iznosu od 82.088 kuna.

U skladu s navedenim ostvarenjem iz 2020. godine, ostvarenjem u prvih devet mjeseci 2021. godine kao i projekcijom ostvarenja do kraja godine, realan je nastavak smanjenja manjka prihoda i primitaka do kraja 2021. godine na razinu od 80.000 kn kako je navedeno u članku 1. ove Odluke.

**Članak 3.**

U financijskom planu vrtića za 2022. godinu i projekcijama za 2023. i 2024. godinu planirat će se pokriće dijela projeciranog manjka iz članka 1. ove Odluke iz prihoda poslovanja i prihoda od 80.000 kuna prema sljedećoj dinamici:

* 2022. godina – 30.000,00 kuna,
* 2023. godina – 30.000,00 kuna,
* 2024. godina – 20.000,00 kuna.

**Članak 4.**

U svrhu uravnoteženja financijskog plana i nastavka pružanja usluga iz osnovne djelatnosti predškolskog odgoja i obrazovanja uz postignuti pedagoški i materijalni standard, nastavit će se s poduzimanjem svih mjera za pravodobnu naplatu roditeljskih uplata i usluga kuhanja za vanjske korisnike uz maksimalno poštivanje načela ekonomičnosti i učinkovitosti prilikom trošenja sredstava, a sve u cilju ostvarenja prihoda dostatnih za pokriće dijela prenesenog manjka iz prethodnog članka.

**Članak 5.**

Analiza i ocjena postojećeg financijskog stanja s prijedlogom mjera za otklanjanje uzroka negativnog poslovanja, mjerama za stabilno poslovanje i akcijskim planom provedbe navedenih mjera čine prilog ove Odluke i njezin su sastavni dio.

**Članak 6.**

Odluka o sukcesivnom pokriću manjka iz prethodnih razdoblja stupa na snagu 1.siječnja 2022. godine i objavljuje se na mrežnim stranicama vrtića.

Klasa: 400-05/21-01/05

Ur.br.: 2168-04-08-01-21-02 PREDSJEDNICA UPRAVNOG VIJEĆA

D.V.-S.I. PETAR PAN VODNJAN – DIGNANO

Diriana Delcaro Hrelja

**Analiza i ocjena postojećeg financijskog stanja s prijedlogom mjera za otklanjanje uzroka negativnog poslovanja, mjerama za stabilno poslovanje i akcijskim planom provedbe navedenih mjera**

U skladu s Uputama za izradu proračuna za proračunske korisnike jedinica lokalne i područne (regionalne) samouprave za razdoblje 2022.-2024. godine izrađena je analiza financijskog stanja Vrtića te izrade plana pokrića projeciranog manjka.

Na temelju pokazatelja sastavljen je prijedlog mjera za pokriće projeciranog manjka i akcijski plan za njihovu provedbu. U analizi financijskog stanja korišteni su podaci iz financijskih izvješća vrtića za 2020 godinu.

**I. ANALIZA I OCJENA POSTOJEĆEG FINANCIJSKOG STANJA**

**Tablica 1:** Bilanca stanja na dan 31.12.2020.

|  |  |  |  |
| --- | --- | --- | --- |
| **OPIS** | **Stanje 1. siječnja 2020.** | **Stanje 31. prosinca 2020.** | **Indeks  (2/1)** |
| **AKTIVA** |  |  |  |
| **IMOVINA** | **2.024.320** | **10.608.179** | **524,0** |
| **Nefinancijska imovina** | **1.481.067** | **10.161.572** | **686,1** |
| Proizvedena dugotrajna imovina | 813.757 | 845.830 | 103,9 |
| Građevinski objekti | 725.820 | 709.755 | 97,8 |
| Postrojenja i oprema | 64.175 | 119.142 | 185,7 |
| Prijevozna sredstva | 9.287 | 7.012 | 75,5 |
| Nematerijalna proizvedena imovina | 14.475 | 9.921 | 68,5 |
| Zalihe sitnog inventara | 0 | 124.139 | 0 |
| Dugotrajna nefinancijska imovina u pripremi | 667.310 | 9.191.603 | 1.377,4 |
|  |  |  |  |
| **Financijska imovina** | **543.253** | **446.607** | **82,2** |
| Novac u banci i blagajni | 280.643 | 290.608 | 103,6 |
| Ostala potraživanja | 36.643 | 28.496 | 77,8 |
| Potraživanja za prihode poslovanja | 225.967 | 127.503 | 56,4 |
|  |  |  |  |
| **PASIVA** |  |  |  |
| **OBVEZE I VLASTITI IZVORI** | **2.024.320** | **10.608.179** | **524,0** |
| **Obveze** | **819.845** | **9.399.405** | **1.146,5** |
| Obveze za rashode poslovanja | 422.511 | 435.657 | 103,1 |
| Obveze za nabavu nefinancijske imovine | 396.017 | 0 | 0,0 |
| Obveze za kredite i zajmove | 0 | 8.963.683 | 0,0 |
| Odgođeno plaćanje rashoda i prihod budućih razdoblja | 1.317 | 65 | 4,9 |
| **Vlastiti izvori** | **1.204.475** | **1.208.774** | **100,4** |
|  |  |  |  |

Prema podacima iz bilance, ukupna vrijednost imovine na dan 31.12.2020. godine iznosila je 10.608.179 kuna i veća je u odnosu na prethodnu godinu za 524%. Od navedenog iznosa nefinancijska imovina iznosi 10.161.572 kuna, a financijska imovina iznosi 446.607 kuna. Najveće povećanje pozicije dugotrajne nefinancijske imovine u pripremi odnosi se na izgradnju novog područnog dječjeg vrtića u Peroju koja je započela krajem 2019. godine te se odvijala kroz cijelu 2020. godinu.

Potraživanja krajem godine iznose 155.999 kuna i manja su u odnosu na prethodnu godinu kada su iznosila 262.610 kn.

Obveze koncem godine iznose 9.399.405 kuna, što je za 1.146,5% više u odnosu na prethodnu godinu. Stanje dospjelih obveza na kraju razdoblja iznose 1.418 kn a odnose se na obveze za materijalne rashode. Stanje nedospjelih obveza iznose 9.397.921 kn, a odnose se na obveze za zaposlene za plaću za prosinac 2020. u iznosu 360.071 kn, obveze za materijalne i financijske rashode u iznosu 74.167 kn te obveze za financijsku imovinu u iznosu 8.963.683 kn koje se odnose na obveze za dugoročni kredit kod Zagrebačke banke d.d. koji se realizirao kako bi se osigurala likvidnost projekta izgradnje područnog vrtića u Peroju do primitka bespovratnih sredstava osiguranih iz Europskog poljoprivrednog fonda za ruralni razvoj i proračun Republike Hrvatske.

**IZVJEŠTAJ O PRIHODIMA I RASHODIMA, PRIMICIMA I IZDACIMA**

**Tablica 2:** Izvršenje prihoda i primitaka

|  |  |  |  |  |  |  |
| --- | --- | --- | --- | --- | --- | --- |
| **PRIHODI / PRIMICI PO VRSTI** | **IZVRŠENJE 2019.** | **IZVRŠENJE 2020.** | **INDEKS** | **IZVRŠENJE 1.1.-30.09.2020.** | **IZVRŠENJE 1.1.-30.09.2021.** | **INDEKS** |
| Prihodi poslovanja | 6.508.849 | 5.811.228 | 89,3 | 4.154.389 | 4.806.863 | 115,7 |
| Pomoći iz inozemstva i od subjekata unutar općeg proračuna | 138.284 | 121.553 | 87,9 | 66.313 | 63.355 | 95,5 |
| Prihodi od imovine | 16 | 13 | 81,3 | 13 | 39 | 300,0 |
| Prihodi od upravnih i administrativnih pristojbi, pristojbi po posebnim propisima i naknada | 1.186.239 | 904.375 | 76,2 | 620.103 | 790.597 | 127,5 |
| Prihodi od prodaje proizvoda i robe te pruženih usluga i prihodi od donacija | 1.012.885 | 722.279 | 71,3 | 515.889 | 538.610 | 104,4 |
| Prihodi iz nadležnog proračuna | 4.171.425 | 4.061.744 | 97,4 | 2.952.071 | 3.414.262 | 115,7 |
| Primici od financijske imovine i zaduživanja | 0 | 8.963.683 | 0 | 5.468.816 | 0 | 0 |
| **SVEUKUPNO PRIHODI I PRIMICI** | **6.508.849** | **14.774.911** | **227,0** | **9.623.205** | **4.806.863** | **50,0** |

Ostvareni prihodi poslovanja D.V.– S.I. Petar Pan Vodnjan-Dignano za 2020. g. iznose 5.811.228 kn, indeks 89,3 u odnosu na proteklu godinu kada su iznosili 6.508.849 kn. Prihodi po svim vrstama su smanjeni zbog toga što je ustanova temeljem Odluke o privremenom zatvaranju Dječjih vrtića Petar Pan Vodnjan - Scuole dell' infanzia Petar Pan Dignano prekinula rad i pružanje usluge u dva navrata, u razdoblju od 13.03.2020. do 11.05.2020. te od 22.12.2020. do 31.12.2020. u cilju prevencije širenja virusa COVID-19.

U financijskim izvještajima za razdoblje od 1.1. do 30.09.2021. godine iskazano je povećanje prihoda u usporedbi s istim razdobljem 2020. godine za 15,7%. Dakle u odnosu na pandemijom obilježenu prethodnu godinu ostvareno je povećanje prihoda od upravnih i administrativnih pristojbi, pristojbi po posebnim propisima i naknada, prihoda od prodaje proizvoda i robe te povećanje prihoda iz nadležnog proračuna.

**Tablica 3:** Izvršenje rashoda i izdataka

|  |  |  |  |  |  |  |
| --- | --- | --- | --- | --- | --- | --- |
| **RASHODI / IZDACI PO VRSTI** | **IZVRŠENJE 2019.** | **IZVRŠENJE 2020.** | **INDEKS** | **IZVRŠENJE 1.1.-30.09.2020.** | **IZVRŠENJE 1.1.-30.09.2021.** | **INDEKS** |
| Rashodi poslovanja | **6.219.534** | **5.770.357** | **92,8** | **3.983.118** | **4.709.418** | **118,2** |
| Rashodi za zaposlene | 4.572.964 | 4.185.579 | 91,5 | 3.046.414 | 3.335.393 | 109,5 |
| Materijalni rashodi | 1.614.962 | 1.519.143 | 94,1 | 921.605 | 1.252.559 | 135,9 |
| Financijski rashodi | 31.608 | 65.635 | 207,7 | 15.099 | 121.466 | 804,5 |
| Rashodi za nabavu nefinancijske imovine | **573.521** | **8.618.613** | **1.502,8** | **6.551.486** | **15.357** | **0,2** |
| Rashodi za nabavu proizvedene  dugotrajne imovine | 47.261 | 563.477 | 1.192,3 | 37.915 | 15.357 | 40,5 |
| Rashodi za dodatna ulaganja na nefinancijskoj imovini | 526.260 | 8.055.136 | 1.530,6 | 6.513.571 | 0 | 0 |
| **SVEUKUPNO** | **6.793.055** | **14.388.970** | **211,8** | **10.534.604** | **4.724.775** | **44,9** |

Uspoređujući izvršenje proračuna u 2020. godini u odnosu na 2019. godinu, sukladno ostvarenim prihodima vidljivo je i smanjenje rashoda poslovanja za 7,2 %. Rashodi za nabavu nefinancijske imovine ostvarili su povećanje u odnosu na 2019. godinu zbog izgradnje i opremanja novog područnog dječjeg vrtića u Peroju u 2020. godini.

U prvih devet mjeseci 2021. godine ostvareni su veći rashodi poslovanja u odnosu na isto razdoblje 2020. godine za 18,2%. Navedeno povećanje rashoda također je posljedica ranije navedenog prekida rada uslijed pandemije COVID-19 u protekloj 2020. godini.

**Tablica 4:** Rezultat poslovanja

|  |  |  |  |  |
| --- | --- | --- | --- | --- |
| **PRIHODI / PRIMICI PO VRSTI** | **IZVRŠENJE 2019.** | **IZVRŠENJE 2020.** | **IZVRŠENJE**  **1.1.-30.09.2020.** | **IZVRŠENJE**  **1.1.-30.09.2021.** |
| Prihodi poslovanja | 6.508.849 | 5.811.228 | 4.154.389 | 4.806.863 |
| Primici od financijske imovine i zaduživanja | 0 | 8.963.683 | 5.468.816 | 0 |
| **SVEUKUPNO PRIHODI I PRIMICI** | **6.508.849** | **14.774.911** | **9.623.205** | **4.806.863** |
| Rashodi poslovanja | 6.219.534 | 5.770.357 | 3.983.118 | 4.709.418 |
| Rashodi za nabavu nefinancijske imovine | 573.521 | 8.618.613 | 6.551.486 | 15.357 |
| Izdaci za financijsku imovinu i otplate zajmova | 0 | 0 | 0 | 0 |
| **SVEUKUPNO RASHODI I IZADACI** | **6.793.055** | **14.388.970** | **10.534.604** | **4.724.775** |
| **FINANCIJSKI REZULTAT** | **(284.206)** | **385.941** | **(911.399)** | **82.088** |
| **PRENESENI MANJAK IZ PRETHODINIH GODINA** | **(218.352)** | **(502.558)** | **(502.558)** | **(116.617)** |
| **MANJAK ZA POKRIĆE U SLJEDEĆEM RAZDOBLJU** | **(502.558)** | **(116.617)** | **(1.413.957)** | **(34.529)** |

Rezultat poslovanja za 2020. godinu je višak prihoda i primitaka u iznosu od 385.941 kn, preneseni manjak iz prethodnih godina iznosi 502.558 kn a manjak za pokriće u sljedećem razdoblju iznosi ukupno 116.617 kn.

Nakon što je Upravno vijeće ustanove donijelo odluku o raspodjeli rezultata u 2020. godini stanje na osnovnim računima podskupine 922 je višak prihoda poslovanja iz izvora vlastiti prihodi u iznosu 34.177 kn, manjak prihoda poslovanja iz izvora opći prihodi i primici u iznosu 30.794 kn i manjak prihoda od nefinancijske imovine iz izvora vlastiti prihodi u iznosu 120.000 kn.

Manjak prihoda poslovanja iz izvora opći prihodi i primici u iznosu 30.794 kn predstavlja metodološki manjak te je uplaćen u siječnju 2021. godine, a za manjak prihoda od nefinancijske imovine iz izvora vlastiti prihodi u iznosu 120.000 kn donesena je Odluka o sukcesivnom pokriću manjka iz prethodnih razdoblja kroz trogodišnje razdoblje jer u proteklim godinama nije bilo dostatnih izvora financiranja da se, uz tekuće proračunske potrebe, pokrije i manjak iz prethodnog razdoblja u cijelosti.

U svrhu uravnoteženja financijskog plana i nastavka pružanja usluga iz osnovne djelatnosti predškolskog odgoja i obrazovanja uz postignuti pedagoški i materijalni standard, nastavit će se s poduzimanjem svih mjera za pravodobnu naplatu roditeljskih uplata i usluga kuhanja za vanjske korisnike uz maksimalno poštivanje načela ekonomičnosti i učinkovitosti prilikom trošenja sredstava, sve u cilju ostvarenja prihoda dostatnih za pokriće dijela prenesenog manjka.

**II. PRIJEDLOG MJERA ZA OTKLANJANJE UZROKA NEGATIVNOG**

**POSLOVANJA I MJERA ZA STABILNO POSLOVANJE**

1. Financijskim planom i njegovim izmjenama i dopunama planirati pokriće manjka
2. Kod planiranja i izvršavanja financijskog plana prioritet imaju zakonske i ugovorne obveze
3. Kontinuirano praćenje naplate prihoda i preuzimanje obveza u skladu s njihovim ostvarenjem
4. Poduzimanje svih mjera za što veće sufinanciranje projekata iz EU i drugih fondova
5. Smanjenje materijalnih rashoda uz zadržavanje kvalitete rada i pružanja usluga

**III. AKCIJSKI PLAN PROVEDBE MJERA**

|  |  |  |
| --- | --- | --- |
| **Naziv mjere** | **Opis/Način provedbe** | **Rok provedbe** |
| **1.Financijskim planom te** | Financijski plan koji uključuje rezultat | Zakonski rokovi, a |
| **izmjenama i dopunama** | poslovanja pruža cjelovit financijski | prema potrebi |
| **planirati pokriće manjka** | okvir za donošenje odluka o budućoj | prilikom rebalansa |
|  | potrošnji i izvorima financiranja. | financijskog plana u |
|  |  | narednom razdoblju |
| **2.Kod planiranja i** | Mjera podrazumijeva prioritetno |  |
| **izvršavanja Financ. plana** | podmirivanje već preuzetih obveza, |  |
| **prioritet imaju zakonske i** | odnosno zakonskih obveza | Kontinuirano |
| **ugovorne obveze** |  |  |
|  |  |  |
| **3.Kontinuirano praćenje** | Mjera uključuje preuzimanje obveza u |  |
| **naplate prihoda i** | skladu s dinamikom ostvarenja izvora |  |
| **preuzimanje obveza u** | financiranja kako je definirano u financijskom planu | Kontinuirano |
| **skladu s njihovim** |  |  |
| **ostvarenjem** |  |  |
|  |  |  |
| **4.Poduzimanje svih mjera za što veće sufinanciranje projekata iz EU i drugih fondova** | Mjera uključuje oslobađanje sredstava Sinergijskim radom svih dionika realizacije projekta izgradnje vrtića u Peroju sufinanciran od strane EU i Grada Vodnjan-Dignano, te financiranje što više aktivnosti i projekata iz drugih izvora (gradski, županijski, nacionalni i europski natječaji). | Kontinuirano |
| **5.Smanjenje materijalnih** | Maksimalna racionalizacija materijalnih |  |
| **rashoda uz zadržavanje** | rashoda uz maksimalno poštivanje |  |
| **kvalitete rada i pružanja** | načela ekonomičnosti i učinkovitosti | Kontinuirano |
| **usluga** | prilikom trošenja sredstava. |  |
|  |  |  |
|  |  |  |
|  |  |  |

Odgovorna osoba za provedbu akcijskog plana je Ravnateljica vrtića. Planirani financijski učinak predloženih mjera je pokriće manjka prihoda i primitaka za razdoblje od 2022. do 2024. godine.

Analiza i ocjena postojećeg financijskog stanja, prijedlog mjera za otklanjanje uzroka negativnog poslovanja, mjera za stabilno poslovanje i akcijski plan provedbe navedenih mjera su prilog ove Odluke i njezin sastavni dio.

U Vodnjanu, listopad 2021. RAVNATELJICA:

Daniela Vitasović-Uršić